recursal/SuperWikiNEXT-32B huggingface dataset:
**Maşın hissələri** — maşınqayırmada işlədilən anlayış olub, yığma əməliyyatı aparmadan eyni bir materilaldan hazırlanan ən sadə maşın hissəsi nəzərdə tutulur.Başqa sözlə gundelik masinlar özü sökülə bilməyən hissəsinə deyilir.

O, maşınların mühəndislik prinsiplərinə əsaslanan layihələndirilməsi zamanı elementar tapşırıqların yerinə yetirilməsi üçün texniki vasitədir. Ona görə də, müxtəlif maşınlarda tətbiq olunan hissələr eyni funksiyaya malikdirlər (məsələn vallar, vintlər, oymaqlar və s.).

Buna görə də, maşın hissələri fənni mühəndislik təhsilinin əsas hissəsini təşkil edir.Burada maşın hissələrinin ayrı-ayrılıqda və onların başqaları ilə birlikdə işləmə prinsipləri və hesablanması öyrədilir. Bir elm sahəsi kimi maşın hissələri nisbətən yaxşı araşdırılmış və bu sahədə kifayət qədər standart və normativlər hazırlanmışdır. 

Onlar kütləvi şəkildə istehsal olunduğundan nisbətən aşağı maya dyərinə malikdirlər. Onların yaxşı işləməsi hesabatla bərabər mexaniki emal texnologiyasından da möhkəm asılıdır.

Birləşmələr
-----------

* Yiv birləşməsi
	+ Bolt birləşməsi
	+ Vint birləşməsi
	+ Sancaq birləşməsi
* Qaynaq birləşməsi
* Pərçim birləşməsi
* Yapışqan birləşməsi
* Val-oymaq tipli zəmanətli-gərilməli quraşdırma
* İşgil birləşməsi
* Şlis birləşməsi
* Profilli birləşmələr

Mexaniki Ötürmələr
------------------

*Fırlanma hərəkəti icra edənlər*

* Qayış ötürməsi
* Zəncir ötürməsi
* Friksion ötürməsi
* Variatorlar
* Dişli çarx ötürməsi
* Sonsuzvint ötürməsi
* Vallar
* Oxlar
* Yastıqlar
* Muftalar
* Əyləclər

*Düzxətli hərəkəti icra edənlər*

* Xətti birləşmələr

Başqaları
---------

* Kipləşdiricilər
* Boru birləşmələri
* Gövdə konstruksiyaları
* Yaylar.

Mənbə
-----

Kərimov Z.H. Maşın hissələri və yükqaldırıcı-nəqledici maşınlar. Ali texniki məktəblər üçün dərslik. II nəşri - Bakı, "Maarif", 2002, 596 səh.

Həmçinin bax
------------

* Maşınqayırma
**Mədək çökəkliyi** — Quba rayonu ərazisində çökəklik.

Toponimiyası
------------

Quba rayonunda Qaraçayın sağ sahilində "Madak" (Mədək) adlı dağlararası maili çökəklik vardır. Çökəkliyin mərkəzi hissəsində yerləşən qaya "Madak" (Mədək) qayası, çökəklikdə olan yarğan "Madak" (Mədək) yarğanı adlanır. Qədim Roma və Afina dövlətlərində kənardan gələnləri "gəlmə" və yaxud "metekler" adlandırırdılar. Vaxtı ilə "Madak" (Mədək) də balaca bir kənd olmuşdur. Kənd sakinlərinin ilkini Buduq kəndindən gələnlərdir. Böyük Vətən müharibəsindən sonra Madakın adamları qonşu Dalıqaya kəndinə köçüb gəlmişlər. Hazırda "Madak"-da (Mədəkdə) heç bir yaşayış binası yoxdur. "Madak"ın ikinci adı "Qəmçə"dir. "Qəmçə"-"Kəmcik" mənasındadır. Ərazi kiçik və iki tərəfdən uçurumlu olduğundan onu "Gəmcik" buduq dilində "Qəmçə" şəklini almışdır.

İstinadlar
----------

Həmçinin bax
------------

* Quba

| ⛭**Buduq** |
| --- |
| Buduq kəndi • Buduqlular • Buduq dili • Buduq mahalı • Mədək çökəkliyi |
**29 bəhmən üsyanı** — 1978-ci ilin yanvarında İranın iri dini mərkəzlərindən birində — Qum şəhərində nümayişin dağıdılması zamanı polis silah işlətmişdir. Qum hadisələrinin 40-cı günü — 1978-ci il fevralın 18-də din xadimləri Təbriz əhalisini üsyana qaldırdılar və bu, "29 bəhmən üsyanı" adı ilə tarixə düşdü. Səhər tezdən şəhərin mərkəzinə tərəf hərəkət edən minlərlə təbrizli nümayişi dağıtmağa çalışan polisi qaçmağa məcbur etdi. Hökumət tələsik nizami ordu qüvvələrini nümayişçilərə qarşı göndərdi. Ordu hissələrinin Təbrizə yeridilməsi əhalinin qəzəbinə səbəb oldu. Nümayiş böyüyüb üsyana çevrildi; ziyalılar, tələbələr, ruhanilər, sənətkarlar, xırda tacirlər və sahibkarlar, fəhlələr və məktəb şagirdləri üsyanda iştirak etdilər. Ağac, daş, yandırıcı maddə doldurulmuş butulkalarla silahlanmış üsyançılar silahlı polisə və qoşunlara qarşı çıxış etdilər, sonra isə dövlət müəssisələrini, bankları, mehmanxanaları, kinoteatrları dağıtmağa başladılar. Fevralın 19-da şah İranın digər bölgələrindən Təbrizə əlavə qoşunlar göndərdi və üsyan amansızcasına yatırıldı: 2 minədək adam öldürüldü və yaralandı.

Tarixçilərin bəzilərinin fikrincə, məhz "29 bəhmən üsyanı" İran İslam İnqilabının başlanğıcı hesab edilməlidir.

Həmçinin bax
------------

* İran İslam İnqilabı

İstinadlar
----------

1. ↑  Keddie, *Modern Iran* (2003), p.228–229
Enzimatik RNT və ya katalitik RNT adlanan **ribozim** ("**ribo**nuklein turşusu" və "en**zim**" sözlərinin qısaltması) — katalitik təsirə malik RNT molekulu. Təbiətdə meydana gələn bir çox ribozimlər özlərinin və ya digər RNT molekullarının parçalanmasını katalizləşdirir; əlavə olaraq, zülallarda peptid bağlarının əmələ gəlməsi rRNT ribosomlarının köməyi ilə baş verir. Həyatın mənşəyi ilə bağlı tədqiqatların bir hissəsi olaraq, müəyyən şərtlər altında öz birləşmələrini kataliz etməyə qadir olan RNT polimeraza kimi süni ribozimlər yaratmaq mümkün olmuşdur. İlk laboratoriya nümunələri aşağı katalitik qabiliyyət göstərdi: onlar 24 saat ərzində zəncirə 14-dən çox olmayan nukleotidi yığa bilirlər, bundan sonra fosfodiester bağlarının hidrolizi səbəbindən parçalanırlar, lakin nəticə getdikcə yaxşılaşır: 2011-ci ildə 95 nukleotidə çatmışdır .

1. ↑  *Johnston W. Unrau P. Lawrence M. Glasner M. Bartel D.* RNA-catalyzed RNA polymerization: accurate and general RNA-templated primer extension (PDF) // Science . 292 (journal) (ingilis). № 5520. 2001. 1319—1325. PMID 11358999. 2012-02-27 tarixində arxivləşdirilib (PDF). İstifadə tarixi: 2007-10-18.
2. ↑  *Aniela Wochner, James Attwater, Alan Coulson, Philipp Holliger.* Ribozyme-Catalyzed Transcription of an Active Ribozyme // Science . 332 (journal) (ingilis). № 6026. 2011. 209—212. 2014-02-08 tarixində arxivləşdirilib.
**Şeyx Ədəbali** (Osmanlıca: شيخ اده بالي) (Balışeyx, Şeyx Adabalı və ya Şeyx Atası) (1206–1326) — Osmanlı Dövlətinin qurulduğu illərdə yaşamış bir İslam ilahiyatçısı-din alimi, Ahi şeyxi, Osman Qazinin qayınatası və müəllimi, Osmanlı Dövlətinin fikir atası. 1206-ci ildə doğulduğu təxmin edilməkdədir. 1326-cı ildə 120 yaşında Biləcikdə vəfat etmiş, dərgahının zikr otağında basdırılmışdır. Rəbia Bala Malhun Xatun atası. İlk Osmanlı şeyxülislamı

Həyatı
------

Şeyx Ədəbali əslən Qaramanlıdır. Qaramanda başladığı təhsilini Şamda tamamladı. Təfsir, hədis və İslam hüququnda uzmanlaştı. Mövlana Cəlaləddin Rumi və Hacı Bektaşı Vəli kimi zamanının böyüklərinin söhbətlərində iştirak etmişdi. Əskişəhir yaxınlarında o zamankı adıyla İtburnu kəndində yaşamışdır. Öz tikdirdiyi mədrəsədə şagird yetişdirdi və xalqı işıqlandırdı. Biləcikdə tikdirdiyi dərgahda, Osman Qazini də bir çox dəfə qonaq etmişdir.

Rəvayətə görə, Osman Qazi dərgahda olduğu bir gecə yuxusunda Şeyx Ədəbalinin sinəsindən bir ayın çıxıb öz sinəsinə girdiyini və sinəsindən bir böyük ağac çıxıb sahələrinin aləmi bürüdüyünü, altından bir çox çayların çıxıb insanların bu sulardan keçdiklərini görmüşdür. Şeyx Ədəbalı yuxunu belə yoxmuşdur:

*Sən, Ərtoğrul Qazi oğlu Osman, atandan sonra bəy olacaqsan. Qızım Bala Xatun ilə evlənəcəksən. Məndən çıxıb sənə gələn nur budur. Sizin nəslinizdən necə padşahlar gələcək və nə qədər dövlətləri bir dam altında toplayacaqlar və Allah nə qədər insanın İslama qovuşmasına sənin nəslini vəsilə edəcək.*

**Biləcik**də və **Əskişəhər**də adına türbələr inşa edilmişdir. Vəfatından bir ay sonra qızı, dörd ay sonra da kürəkəni Osman Qazi vəfat etmişdir.

İstinadlar
----------

Xarici keçidlər
---------------

*
Naçikatsuuradaki onsen (Yaponiya)
**Onsen** (yap.温泉), Yapon dilində isti bulaq deməkdir. Ancaq bu terminə ümumiyyətlə isti bulaq və ətrafındakı müəssisələri də aid etmək olar. Onsen Yapon ənənələrinə görə formalaşmış bir növ kurortdur. Vulkanik ölkə olduğundan onsenlər ölkənin bir çox yerində var. Onsenlər qədim vaxtlardan ictimai hamam kimi istifadə olunur. Hal-hazırda isə Yaponiya daxili (yerli) turizminin vacib bir hissəsidir. Buralarda yapon geyşaları çalışır.

Onsenlerin bir çox növü var. Açıq və ya bağlı, bələdiyyə tərəfindən ya da xüsusi olaraq bir hotelin hissəsi və ya pansion olaraq idarə edilən və sair. Sıxlıqla çöl sahələrdə etmələrinə baxmayaraq, böyük şəhərlərdə olanları da vardır. Yapon ailələrin və ya iş qruplarının şəhər həyatından uzaqlaşmaq və istirahət məqsədilə getdiyi yerlərdəndir. Yapon telekanalları tez-tez yerli onsenlər haqqda xüsusi proqramlar yayımlayırlar.

Xəritələrdə onsenlər ♨, 湯 ya da ゆ simvolları ilə göstərilr.

Keçidlər
--------
Çox sənədli interfeysə nümunə
**Çox sənədli interfeys**  (İng. multiple document interface (= MDI), ru. многодокументный интерфейс) — qrafik istifadəçi interfeysinin pəncərələrdən istifadəyə əsaslanan və pəncərələrin əksəriyyətinin (adətən, yalnız modal pəncərələr istisna olmaqla) bir ümumi pəncərənin daxilində yerləşməsini nəzərdə tutan təşkili üsulu. Bu interfeysdən fərqli olaraq, SDI interfeysində pəncərələr bir-birindən asılı olmayaraq yerləşir. Hansı interfeys növünün – MDI, yoxsa SDI interfeysinin üstün olması məsələsi tez-tez proqram təminatı gəlişdiricilərinin və istifadəçilərinin müzakirə mövzusu olur. Belə ki, istifadəçi eyni vaxtda bir neçə müxtəlif növ proqramla işləyirsə, SDI interfeysi daha əlverişli olur. Gəlişdiricilər hər iki interfeysdən, tez-tez isə qarışıq növ interfeysdən geniş istifadə edirlər. Məsələn, Microsoft şirkəti Microsoft Office paketində öncə SDI interfeysini MDI ilə əvəz etdi, sonra yenidən SDI interfeysinə qayıtdı.

Ədəbiyyat
---------

İsmayıl Calallı (Sadıqov), "İnformatika terminlərinin izahlı lüğəti", 2017, "Bakı" nəşriyyatı, 996 s.

|  |  |
| --- | --- |
|  | ***İnformatika** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Fələstinin 10 illik müstəqiliyinin Nikaraquanın paytaxtı Manaqua şəhərində yaşayan fələstinlilər tərəfindən qeyd edilməsi.
**Nikaraqua fələstinliləri** (*ərəb.* فلسطينيو نيكاراغوا‎; *isp.* palestino-nicaragüense) — Şimali Amerika qitəsində yerləşən Nikaraquada məskunlaşmış fələstin əsilli əhali. Nikaraqua fələstinliləri, ərəb diasporasının Mərkəzi Amerikadakı əsas qüvvələrindən hesab olunur və sayları 2.000 nəfərə yaxındır.

Tarixi
------

1890-cı ildən, 1940-cı ilə qədər Nikaraquada yaşayan ərəb əsilli vətəndaşların ölkəyə gəlməsini məhdudlaşdıran müxtəlif qanunlar mövcud olsada, zamanla bir çoxu ləğv edilmişdir. Nikaraquada konkret nə qədər fələstinlilin yaşadığı məlum deyil. Əsas bilinən hadisələrdən biri Birinci Dünya Müharibəsinin sonlarına yaxın Osmanlı imperiyası nəzarətindəki ərazilərdə yaşayan 40 fələstinli ailənin ölkəyə gəlməsidir. 2000-ci ilin məlumatına görə Nikaraquada 500 ərəb əsilli ailə yaşayır və bu ailələrin mütləq əksəriyyəti fələstinlilərdən ibarətdir.

Nikaraquaya gələn fələstinlilərin əksəriyyəti xristian dininə mənsub olan insanlar olmuşdur. İcmanın kiçik bir hissəsi müsəlmanlardan ibarətdir. Nikaraqua fələstinliləri daha çox Ramallah, Qüds, Betlehəm və Beit Jala şəhərlərinin ətraf ərazilərində yerləşən kənd bölgələrindən ölkəyə gəlmişdilər. Gəlmələrin sırasında kəndlilərin üstünlük təşkil etməsi kənd təsərrüfatının inkişafında yeni prespektivlər yaradırdı. Nikaraqua hökuməti isə mühacirlərə loyal münasibət bəsləmədiyindən əksər mühacirə təsərrüfatla məşğul ola bilmək üçün torpaq sahəsi verilməmişdir.

Ölkənin şimal bölgəsi olan Nueva Segovia departamentində torpaq sahəsi əldə edən az sayıda fələstinli burada kənd təsərrüfatı ilə məşğul olmağa başlamışdır. Kənd təsərrüfatı ilə məşğul olmaqla yanaşı bir çox fələstinli özünü ticarət sahəsində də sınamağa üstünlük verdi. Manaqua, Qranada və Masaya şəhərində fələstinlilərin idarə etdiyi böyük ticarət şəbəkələri yaradıldı. Fələstinlilər əsasən geyim və qida satışı ilə məşğul olan dükkanlarda işləməkdədirlər. Bu gün fələstinli şəxslər tərəfindən yaradılan və idarə edilən ticarət mərkəzlərindən *París Loundres*, *Almacén Dajer* və *La Media Lunanı* misal göstərmək olar.

1958-ci ildə paytaxt Manaqua şəhərində yaradılmış *Ərəb klubu* (*isp.*  Club Árabe) təşkilatı Nikaraquada yaşayan ərəb əsilli əhalinin mədəni və ictimai işlərini koordinasiya etməkdədir. *Ərəb klubuna* ölkədə yaşayan livanlı və suriyalı ərəblərdə qoşulsada, klubun 80% üzvləri fələstinlilərdən ibarətdir.

İstinadlar
----------

1. ↑  *Civantos, Christina.* Between Argentines and Arabs: Argentine orientalism, Arab immigrants, and the writing of identity. SUNY Press. 2005. 224. ISBN 0-7914-6601-9.
2. 1 2 3  *Marín Guzmán, Roberto.* A Century of Palestinian Immigration Into Central America: A Study of Their Economic and Cultural Contributions. Editorial Universidad de C.R. 2000. 49–59. ISBN 9977-67-587-2.
Dinamitin yerləşdirilməsi.
**Dinamit** — Nitroqliserinin diatomitə hopturulması ilə hazırlanan partayıçı növü. Dinamit İsveçli kimyaçı Alfred Nobel tərəfindən 1866-cı ildə kəşf edilmişdir. Nobel 1867-ci ildə dinamitin patentini əldə etmişdir. Adətən dinamitlər 20 sm uzunluğunda və 2.5 sm genişliyində olur və çubuqlar şəklində istehsal edilir. Ancaq müxtəlif məqsədlər üçün istifadə edilən, müxtəlif ölçülü dinamit növləridə vardır.

İstifadə sahələri
-----------------

Dinamitin əsas istifadə sahələri inşaat, mədən sənayəsi və dağıntı üçün istifadə olunur amma son illərdə daha üstün xüsusiyyətlərə sahib partlayıcıların bazara çıxarılması ilə istifadəsi azalmışdır. Hal hazırda, əsasən su altı dağıntılar törətmək və digər sahələrdə əlavə partlayıcı kimi istifadə olunur .

Dinamit bəzi silahlı qüvvələr tərəfindən, düşməni yavaşlatmaq məqsədilə yol və körpülərin istifadəsiz hala salınması zamanı istifadə olunur.

Kassalar kimi zirehli əşya və ya otaqlarin partladılmasında dinamit yox, dinamitin qaynadılmasından əmələ gələn mayenin üstündəki nitrogliserin qaymağı istifadə olunur.

Tərkibi
-------

Dinamit, 3 ölçü nitrogliserin, 1 ölçü diatomit ve kiçik miqdarda sodiyum karbonatın qarışdırılması ilə əldə olunur. Xəmir halında olan məhlul silindir vəziyyətinə gətirilir və kağıza bükülür.
Nitrogliserinin saf halı quvvətli şoka (ani hərəkətə)qarşı çox həssasdır. Bu hadisə daşınma zamanı təhlükəni artırır. Diatomite ilə adsorbsiya edildikdə nitrogliserinin yaratdığı təhlükə azalır.

Tarixi
------

Dinamit, qara barıtdan daha güçlü ve istifadəsi təhlüksəsiz olan ilk partlayıcı idi. Bazara çıxmasından dərhal sonra barıt və nitrogliserin təhlükəsiz bir seçim kimi görünmüşdü. Nobel ixtirasının patent hüquqlarını çox ciddi qorumuş və qeyri-qanuni istehsalat həyata keçirən zavodların fəaliyyətinin dayandırılmasına nail olmuşdur. Nobelin müdaxilələrinə baxmayaraq bəzi fabriklər çox az dəyişdirilmiş bir formula istifadə edərək öz dinamitlərini istehsal etmişdir. Nobel dinamit vasitəsilə böyük sərvət qazanmış və Nobel mükafatının əsasını qoymuşdur.

1940-cı illərdən sonra dünyanın ən böyük dinamit idxalçısı Cənubi Afrika idi. De Beers 1902-ci ildə Sommerset Westdə (Qərbi Somerset) bir zavod qurmuşdur. Bu zavod sonralar Afrika Partlayıcı və Kimya sənayəsi adlı qurum tərəfindən idarə edilməyə başlanmışdır. Ölkədəki böyük dinamit tələbinin səbəbi Witwatersrand və onun ətrafındakı qızıl mədənləri idi.

Dinamitin mənfi xüsusiyyətlərindən biri istehsalat zamanı yaranan təhlükə idi. 1960-cı illərdə Somerset Westdə iki böyük partlayış olmuşdur. Bu partlayışlarda insan itkisi yaşanmasına baxmayaraq zavodun strukturu və ətrafdakı ağacların təziqi azaltması daha böyük fəlakətin qarşısını almışdır. 1985-ci ildə zavodun fəaliyyəti dayandırıldı.

Dinamit sözü köhnə Yunan dilində güc mənasına gələn δυναμις (dunamis) və ιτης (-itēs) şəkilçisindən yaranmışdır.

İstinadlar
----------
**Çoxtapşırıqlılıq** (*ing.* multitasking, *rus.* многозадачность) — kompüterin eyni zamanda bir neçə tapşırığı yerinə yetirməsini təmin edən əməliyyat sistemininin iş rejimi. Buna uyğun olaraq əməliyyat sistemləri çoxtapşırıqlı (məsələn, Linux) və təktapşırıqlı (məsələn, MS-DOS) deyə iki sinfə ayrılır. Çoxtapşırıqlılığın bir neçə növü var. Kontekst çevirmə (CONTEXT SWITCHING) çoxtapşırıqlılığın çox sadə növüdür ki, bu halda iki və daha artıq tətbiqi proqram eyni anda yüklənir, ancaq təkcə öncəliyi olan proqrama kompüterdə gerçək emal olunmaq üçün zaman ayrılır, o biri (fonda olan) tapşırığın aktivləşdirilməsi üçün isə istifadəçi həmin proqramın pəncərəsini ön plana çəkməlidir.

İstinadlar
----------

1. ↑  İsmayıl Calallı (Sadıqov). "İnformatika terminlərinin izahlı lüğəti", "Bakı", 2017

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Böyük katalan · Böyük norveç · Britannica (onlayn) |
| Normativ yoxlama | GND: 4133249-0 · Microsoft: 154556556 · NKC: ph903881 |
**Cəbrayıl Məmmədov** ({{DVTY}} şablonu boşdur ) — Azərbaycan Tibb Universitetinin "Terapevtik və pediatrik propedevtika" kafedrasının professoru, Respublikanın baş allerqoloqu, Tibb elmləri doktoru.

Həyatı
------

Məmmədov Cəbrayıl Teymur oğlu 01 iyun 1946-cı ildə Azərbaycan Respublikası Cəbrayıl rayonunun Şükürbəyli kəndində anadan olmuşdur. 1969-cu ildə N.Nərimanov adına Azərbaycan Dövlət Tibb İnstitutu, müalicə - profilaktika fakultəsini bitirib. 1969-1972-ci illərdə Cəbrayıl rayonunda kənd xəstəxanasının baş həkimi işləmişdir. 1973-cü ildə ATİ-nin II daxili xəstəliklərin propedevtikası kafedrasında baş laborant, 1974-cü ildə assistent, sonradan dosent, professor işləmişdir. 1989- cu il tarixdən 11.VII.2013-cü il tarixə kimi II daxili xəstəliklərin propedevtikası kafedrasının müdiri vəzifəsində çalışmışdır.

Azərbaycan Tibb Universitetinin Elmi Şurasının 24 iyun 2013-cü il tarixli 10 saylı qərarına əsasən "I Daxili xəstəliklərin propedevtikası", "II Daxili xəstəliklərin propedevtikası" və "Uşaq xəstəliklərinin propedevtikası" kafedraları birləşdirilərək onların bazasında "Terapevtik və pediatrik propedevtika" kafedrası yaradılmış və müsabiqə yolu ilə 8.X.2013-cü il tarixdən kafedrada professor vəzifəsinə təyin edilmişdir

2000-ci ildə Respublikanın «Əməkdar həkimi», 2010-cu ildə Azərbaycan Respublikası Prezidentinin qərarı ilə «Əməkdar elm xadimi» fəxri adına layiq görülmüşdür.

1979-cu ildə Tbilisidə "Allerqologiya və İmmunologiya" ixtisası üzrə tibb elmləri namizədi adı almış, 1985-89-cu illərdə Leninqrad şəhərində doktorluq dissertasiyası müdafiə etmişdir. 1990-cı ildə tibb elmləri doktoru, 1991-ci ildə isə professor adı almışdır.

Rəhbərliyi altında1996-2012-ci illər arasında 7 nəfər tibb üzrə fəlsəfə elmləri doktoru adı almış və hal-hazırda 2 nəfər fəlsəfə elmləri doktoru, 1 nəfər isə doktorluq dissertasiyası üzərində çalışır.

300-dən çox elmi əsərin, o cümlədən 3 dərsliyin, 1 monoqrafiyanın, 6 metodik tövsiyənin müəllifidir.

Azərbaycan Respublikasının baş allerqoloqu 1992-ci ildə ATU-nun II müalicə fakultəsinin dekanı olmuşdur. 1993-96-cı illərdə Azərbaycan Tibb Universitetinin tədris işləri üzrə prorektoru vəzifəsində çalışmışdır. Avropa Respiratorlar Cəmiyyətinin üzvü, Amerika Torakal Cəmiyyətinin üzvü, Beynəlxalq allerqoloqlar, immunoloqlar və immunoreabilitoloqlar cəmiyyətinin üzvü.

İstinadlar
----------

* Arxivləşdirilib 2013-10-07 at the Wayback Machine
*
**Finlandiya Milli Kitabxanası** —Finlandiyanın ən qədim və ən mühüm elmi kitabxanası. Eyni zamanda universitet və milli kitabxana kimi fəaliyyət göstərir. Kitabxanada Rusiya çarizmi dövründə, Helsinki Kitabxanasının Rusiya İmperiyasının bütün nəşrlərinin qanuni depozit hüququna malik olduğu dövrdə toplanmış slavyanşünaslığa dair dəyərli ədəbiyyat kolleksiyası (450.000 cild) var.
Kitabxananın əsas binası alman memarı Karl Lüdviq Engel tərəfindən layihələndirilmiş və 1840-1846-cı illərdə tikilmiş klassik üslubda dizayn edilmişdir. Kitabxana şəhərin mərkəzində, Helsinki Universitetinin əsas binası ilə birbaşa üzbəüz yerləşir. 
"Ən orijinal binanı universitetin kitabxanası adlandırmaq olar. Bizans üslubunda olan çömbəlmiş dairəvi günbəz olmasaydı, Helsinqforsun ən yaxşı bəzəyi hesab edilə bilərdi."
Kitabxanada 200-ə yaxın işçi çalışır, onun 2008-ci ildə büdcəsi 18 milyon avro təşkil edirdi.

İstinadlar
----------

1. ↑  .
2. ↑  .
3. ↑  .
4. ↑  "Helsingin yliopiston uuden kirjastokokonaisuuden nimeksi Helsingin yliopiston kirjasto". Kirjastot.fi (fin). Helsinki City Library. 2000s. İstifadə tarixi: 15 November 2021.
5. ↑  Laki kulttuuriaineistojen tallettamisesta ja säilyttämisestä (1433/2007) Retrieved 2011-09-19
6. ↑  "Finna-verkkokirjasto kattavasti käytössä ammattikorkeakouluissa" (fin). Satakunta University of Applied Sciences. 29 September 2016. İstifadə tarixi: 15 November 2021.
**Vadim Abramov** (*rus.* Вадим Карленович Абрамов; 5 avqust 1962, Bakı) — Sovet və Özbəkistan futbolçusu və futbol məşqçisi.

Həyatı
------

Vadim Karlenoviç Abramov 1962-ci ildə Azərbaycanın paytaxtı olan Bakı şəhərində dünyaya gəlmişdir. O, 2010–2012-ci illərdə Özbəkistan milli futbol yığmasının baş məşqçisi vəzifəsində olmuşdur.

Karyera
-------

Abramov, 2003–2005-ci illər ərzidə Trantor Daşkənd futbol klubunun baş məşqçi vəzifəsində çalışıb. Futbol klubu 2004-cü ildə Özbəkistan Kubokunda finala çıxmış və bir il sonra Liqada 4-cü yerdə qərarlaşmışdır. O, 2006-cı ildə Lokomotiv Taşkənd futbol klubuun baş məşqçisi olmuşdur. Klub 2009 mövsümünü 6-cı sırada tamamlamışdır. Abramov 6 aprel 2010-cu ildə Mirjalol Qasımovu əvəzləyərək Özbəkistan Milli Komandasının baş məşqçisi vəzifəsinə təyin olunmuşdur.
Abramov 28 noyabr 2013-cü ildə Astananın yeni baş məşqçisi seçildi. 13 fevral 2014-cü il tarixdə onun lideri Hakim Füzaylovun vəzifəsindən azad edildikdən sonra "Lokomotiv Taşkent" in yeni baş məşqçisi təyin edilmişdir. 17 oktyabr 2015-ci ildə liqa matçlarında bir neçə qeyri-kafi nəticədən sonra vəzifəsindən azad edilmişdir.

İstinadlar
----------
**QGIS (Quantum GIS)** — azad kros-platform Coğrafi informasiya sistemi. Sistem üzərində iş 2002-ci ildə başlamışdır.Sistemin yaradılma məqsədi Coğrafi informasiya sistemlərinin daha rahat və başa düşülən edilməsi idi, bu məqsədə nail olundu: Sistemin xarici görünüşü digərlərinə nisbətən həvəskarlar üçün daha sadə və başadüşülən alınmışdır. Proqramın interface-i Qt vasitəsilə yaradılmışdır.

Xüsusiyətlər
------------

Başqa sistemlərdən fərqli olaraq QuantumGİS istifadəçiləri xəritə yarada və bir neçə xəritəni bir araya gətirə bilərlər. İstifadəçilər yeni məlumatlar yarada, məlumatları redakte edə və ya ixrac edə bilərlər. Həmçinin istifadəçilər faylları internetdə paylaşa bilər, bunun üçün xüsusi olaraq yaradılan [Veb serverlər|veb-server] Mapserverdən yararlanırlar. Bundan əlavə QGİS WMS/WFS klienti kimi və WMS serveri kimi istifadə oluna bilər.

İstinadlar
----------

1. ↑  The qgis Open Source Project on Open Hub: Languages Page. 2006.
2. ↑  Release 3.34.3. 2024.
3. 1 2 3 4  .
**Armagedon / Türkiyə-İsrail Gizli Müharibəsi** (*türk.* Armagedon / Türkiye-İsrail Gizli Savaşı) — Aydoğan Vətəndaşın 1996-cı ildə yazdığı tədqiqat əsəri.

Kitab nəşr olunduqdan sonra 5 dəfə məhkəməyə verilmiş, əvvəlcə satışı qadağan olunmuş, daha sonra isə bəraət almışdır.

Haqqında
--------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***

Beş ayrı məhkəmədə mühakimə olunaraq yığışdırılan və sonda bəraət alan bu kitab Türkiyənin gizli, lakin gerçək tarixidir. Körfəz müharibəsindən Rahatlığı Təmin Əməliyyatı (*ing.* Operation Provide Comfort), Kürd Dövləti layihəsindən Susurluğa, Uğur Mumcu sui-qəsdindən Əşrəf Bitlis cinayətinə, "Muavenet" hadisəsindən ordu içərisindəki təşkilatlanmaya qədər gizli qalmış bir çox hadisə, tam fərqli bir üslubla, bütün sənədləriylə birlikdə yenidən araşdırılıb.

Xəbərdarlıq **Xəbərdarlığın sonu.**

Həmçinin bax
------------

* Apokrifal

İstinadlar
----------

1. ↑  Riski seven bir yanım var

Mənbə
-----

* "Armagedon" (türk). 2015-05-06 tarixində arxivləşdirilib. İstifadə tarixi: 2014-05-15.

Xarici keçidlər
---------------

* Google Books–da — Armagedon: Türkiye-İsrail gizli savaşı
* Goodreads–də — Armagedon Türkiye-İsrail Gizli Savaşı


|  |  |
| --- | --- |
|  | ***Kitab** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Hündürlüyü 6–20 (30) sm, gövdəsi çoxsaylı budaqlanan, əyilib qalxan və ya uzanmış şəkildə, dördtilli olan birillik çılpaq ot bitkisidir.

Yarpaq
------

Yarpaqları qarşı-qarşıya düzülmüşdür, oturaqdır, yumurtaşəkilli, uzunsovyumurtaşəkilli, kütdür, açıq-yaşıl rəngdədir.

Çiçək
-----

Çiçəkləri təkdir, qoltuq çiçəkləridir, uzunluğuna görə yarpağa bərabər və ya ondan 1,5–2 dəfə uzun olan saplaq üzərindədir. Tac narıncı və ya kərpici-qırmızı rəngdədir, çarxşəkillidir, beş bölümlüdür;dilimləri oval-yumurtaşəkillidir, kütdür, kənarları nazik vəzili-kirpiklidir.

Meyvə
-----

Qutucuq şarşəkilli, çoxtoxumludur, eninə çatlayandır. Toxumları xırda, yumurtaşəkilli, künclü, xırda qabarıq-nöqtəli, tünd-qəhvəyi, demək olar ki, qaradır, uzunluğu 1–1,3 mm-dir.

Çiçəkləməsi
-----------

Aprel

Meyvə verməsi
-------------

Aprel-Avqust

Azərbaycanda yayılması
----------------------

Samur-Şabran oval. Abşeron, Qobustan, Alazan-Əyriçay, BQ qərb, Lənk. oval. Lənk.-Muğ. Kür-Araz oval. Kür düz. Nax. düz. KQ cənub. Orta dağ qurşağına qədər.

Yaşayış mühiti
--------------

Alaqlı yerlərdə, dincə qoyulmuş torpaqlarda, çəmənliklərdə rast gəlinir.

Təsərrüfat əhəmiyyəti
---------------------

Zəhərli bitkidir. Xalq təbabətində ağciyər vərəmində, qadın xəstəliklərində istifadə olunur.

İstinadlar
----------

1. ↑  Eldar Şükürov. İsmayıllı rayonu meşə bitkilərinin bələdçi kitabı, Bakı 2016

|  |  |
| --- | --- |
|  | ***Bitki** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin. Etdiyiniz redaktələri mənbə və istinadlarla əsaslandırmağı unutmayın.* |
**Mudvayne** — 1996-cı ildə yaradılan ABŞ metal musiqi qrupu.

Mudvayne, 1996-cı ildə qurulan Amerika Metal qrupudur. Qrup; Peoria, Illionis'te kurulmuştur. Grubun qurucusu və ön-adamı Chad Gray, gitarist Greg Tribbett, basist Ryan Martinie və barabançı Matther McDonough'dur. Mudvayne Epic Records ilə birlikdə üç studiya albomu , iki yığma albom, iki DVD çıxarmışdır.

İlk demo albomları olan *Kill I Oughta*nın müvəffəqiyyətindən sonra Epic Recordsun diqqətini çəkərək onlarla müqavilə imzaladılar. Ardından 2000-ci ildə *L. D. 50* adlı ilk albomlarını buraxdılar və Metallica, Korn, Limp Bizkit, Deftones, Linkin Park kimi qruplarla turlara çıxaraq məşhurlaşmağa başladılar.

Ekstrem səhnə kostyumları və makiyajları ilə böyük maraq oyadan qrup. 2002-ci ildə *The End Of All Things To Come* adlı ikinci albomları ilə platinim mükafatları qazanaraq ilk böyük müvəffəqiyyətlərini də əldə etdilər.

Qrupun üçüncü albomu *Lost And Found* Mudvaynenin artıq Metal aləmində artıq adından söz etdirməyə başladılar. Albom, fantastikadan, varlıqlardan, kosmosdan, və eləcə də şəxsi problemlərdən bəhs edirdi. Mudvayne-nin bu albomu onlar yarandıqları tarix ərzində ən yaxşı albomlarından biri hesab edilir.

Qrupun RIAA (Recording Industry Association of America) tərəfindən verilmiş 5 ədəd qızıl sertifikatı vardır. Ve albomları Amerikada təxminən olaraq iki milyon nüsxə satılmışdır.

Üzvlər
------

* Chad Gray-Vokal
* Greg Tribett-Gitara
* Ryan Martine-Bas Gitara
* Matt McDonough- Zərb Alətləri

* Chad GrayChad Gray
* Gregg TribettGregg Tribett
* Ryan MartinieRyan Martinie

Diskoqrafiya
------------

Albomlar
* 2000 – L. D. 50
* 2001 – The Beginning of All Things to End
* 2002 – The End of All Things to Come
* 2005 – Lost and Found
* 2008 – The New Game
* 2009 – Mudvayne

EP-lər
* 1997 – *Kill, I oughta*
* 2003 – *Live Bootleg*

Sinqllar
* 2000 – "Dig"
* 2000 – "Death Blooms"
* 2002 – "Not Falling"
* 2003 – "World So Cold"
* 2005 – "Determined"
* 2005 – "Happy?"
* 2005 – "Forget to Remember"
* 2006 – "Fall into Sleep"
* 2007 – "Dull Boy"
* 2008 – "Do What You Do"
* 2009 – "Scarlet Letters"
* 2009 – "Scream with Me"
**İsmail Türüt** (d. 8 iyun 1965, Rizə), Türkiyə xalq musiqisi sənətçisidir. 30-dan çox albomu yayınlanmışdır.

Həyatı
------

İsmail Türüt 8 iyun 1965-ci ildə Rizənin Ambarlıq kəndində dörd uşaqlı - üç oğlan, bir qız - ailənin ikinci uşağı olaraq dünyaya gəlmişdir. İbtidai məktəbi Ambarlıqda bitirmişdir. Ayşə Türüt ilə evlidir və dörd uşaq atasıdır.

Kariyerası
----------

Laz Uşağı adlı ilk albomunu 1982-də çıxartmışdır. Kanal 7, TGRT, Flash TV və Vizyon Türk TV-də "Türüt Show", Kanal 7 və Flash TV-də Fıkralarla Türkiye, və Meltem TV-də isə "Türütten Türküler" proqramlarını aparmışdır.

Albomları
---------

* Laz Uşağı
* Şenayım
* Lazmısın Çerkezmisin
* Komşu Kızı - Ayrılık Acısı
* Ondan Kaynana Olmaz
* Çay Güzeli
* Güzellere Bayram Var
* Hamsi
* Kara Sevdalı Fatma
* Zorla Güzellik Olmaz
* Oy Canan
* Akıllı Ol
* Hamsi Gözlüm
* Sosyete Kızı Suzan
* Mahkeme
* Reis -Kaderi Ben Yazmadım
* Yakışır
* Gönül Yarası
* Oy Gelin
* Davacıyım - Belalı Damat
* Karadeniz Sofrası
* Kriz
* Piryoz
* Piryoz 2
* Deli Zekiye
* Dünya Tatlısı
* Kırktan Sonra
* Dört Mevsim (2014)

Kategoriya:Rize'de dogulanlar
**Bullet For My Valentine** — 1998-ci ildə İngiltərədə yaranan heavy metal qrupu.

Qrup haqqında
-------------

Əslən 1997-ci ildən etibarən *Jeff Killed John* adıyla heavy metal tərzində oxuyan, xüsusilə Metallica və Nirvana kimi qrupların mahnılarını coverlayan qrup üzvləri 2003-cü ildə qrupun adını və tərzini dəyişdirməyə qərar verdi. Eyni il *Roadrunners*-dan albom təklifi alan qrup, bu təklifi rədd etdi və qısa bir müddət sonra Sony BMG ilə 5 albomluq bir müqavilə imzaladı.

2004-cü ilin sonlarına doğru qrupun adını daşıyan və Colin Richardson prodüserliyində yazılan EP nümayiş olundu. Onu 2005-ci ildə *Trustkill Records*dan çıxan "Hand of Blood" EP-si izlədi. EP haqqında müsbət olduğu qədər olduqca mənfi şərhlər da qəbul edən qrup, "The Poison" adlı ilk albomlarını 2005-ci ilin sonlarına doğru nümayiş etdi. Siyahılarda üst sıralara qədər çıxan albomun satış rəqəmi 2008-ci ilin fevral ayında 375,000 idi. Qrupun siyahılardakı vəziyyəti çox pis görünməsə də musiqi tənqidçiləri qrupun musiqisini narahat edici və "ortalama" səviyyədə qiymətləndirirdilər.

Albomdan çıxan ilk sinql "4 Words to chok Up" oldu. Ardından "Suffocating Under Words of Sorrow (What Can I Do)". "All These Things I Hate" (Revolve Around Me) və "Tears Don’t Fall" mahnıları single olaraq nümayiş olundu. Albomun çıxışının ardından turneyə çıxan və bir çox festivalda iştirak edən qrup, 2007-ci ilin Noyabr ayında yeni albomlarıyla eyni adı daşıyan "Scream, Aim, Fire" mahnısına klip çəkdi. 2008-ci ilin Yanvar ayında da yeni albomu "Scream Aim Fire" nümayiş olundu və "Scream Aim Fire", "Hearts Burst into Fire" və "Waking the Demon" mahnıları single olaraq nümayiş olundu. *"Scream Aim Fire"* albomu 525,000-dən çox satış əldə etdi.

Qrup çıxacaq olan üçüncü studiya albomları *"Fever"*-i tamamladı və çıxış tarixi olaraq 27 aprel təyin olundu. Albom qapağı və "Begging For Mercy" adlı mahnılarını veb saytlarında yayımladılar. İlk çıxacaq single olan "Your Betrayal" 8 martda, ikinci sinql "The Last Fight" isə 19 apreldə satışa çıxarıldı.

Diskoqrafiya
------------

### Studiya albomları

* 2005 — *The Poison*
* 2008 — *Scream, Aim, Fire*
* 2010 — *Fever*
* 2012 — *TBA*

### Single'ları

* 2005 — "4 Words (To Choke Upon)"
* 2005 — "Suffocating Under Words of Sorrow (What Can I Do)"
* 2006 — "All These Things I Hate (Revolve Around Me)"
* 2006 — "Tears Don't Fall"
* 2007 — "Scream Aim Fire"
* 2008 — "Hearts Burst into Fire"
* 2008 — "Waking the Demon"
* 2010 — "Your Betrayal"
* 2010 — "The Last Fight"
* 2010 — "Bittersweet Memories"
* 2011 — "Fever"
**Pro'n'Con**
2002–2003-cü illərdə tez-tez getdikləri kilsədə tanış olan 5 gənc musiqi alətlərində ifa və ümumiyyətlə, rok musiqi ilə burada maraqlanmağa başlayırlar.. Yeni il ərəfəsində (2003–2004) onlar "Reformation "adlı qrup yaratmaq qərarına gəlirlər.. 5 yanvar 2004 tarixində isə məşqlərə başlayırlar..
İyun ayında baş tutan ilk çıxışları elə məşq etdikləri həmin kilsədə olur, lakin qrupun vokalisti Vita əsgərlikdə olduğu üçün orada iştirak edə bilmir.. Həmin ilin oktyabrında isə Rauf da vətənə borcunu yerinə yetirməyə getməli olur.. 3 nəfərlik kiçik heyətlə onlar həmin kilsədə 3 dəfə çıxış edir.. Çox keçmədən, Yan da əsgərliyə gedir.. 2007-ci ildə artıq bütün üzvlər qayıtmış olur və "reformation" öz fəaliyyətini davam etdirməyə başlayır.. Musiqi zövqlərinin fərqliliyi ilə əlaqədar, Yan və Rauf "Protector" adlı yeni bir kollektivdə Power metal tərzində ifa etməyə başlayır.. Bir neçə dəfə fərqli heyətlə çıxışlar olur.. Lakin bunun onların dostluğuna heç bir təsiri olmur və yenidən birləşmək ideyaları yaranır..
2007-ci ilin payızında onlar Moskva şəhərində keçiriləcək "xristian musiqisi festivalı"ndan xəbər tuturlar.. Onlar çox fikirləşmədən, ortaq ad altında birləşir və rok musiqisi üzrə festivalda iştirak etmək qərarı alırlar.. "Pro`n`Con" adının da tarixi elə bu zaman başlayır..
Və bu, hər şeyin başlanğıcı sayılır..
"Pro`n`Con" "leyhinə və əleyhinə" kimi tərcümə olunur.. İngilis dilində tam halda "Pro and Con", latınca isə "Pro et contra"

### Qrup üzvləri məqsədlərini bu cür başa salır:

"Biz musiqimiz vasitəsilə insanlara xeyirli və zərərli, yaxşı və pis, rəhmli və kinli, ağ və qara anlayışlarını çatdırmaq istəyirik.. Qrupun adı da məhz məqsədimizə uyğun seçilib..
Yaşadığımız illər ərzində çox şeyi görüb, dözməli olmuşuq.. Həddən artıq çox problemlərimiz olub, hər insanın həyatında olduğu kimi.. Lakin həyatımızda, ailəmizdə elə böyük möcüzələr baş verdi ki, buna laqeyd yanaşa bilməzdik… Hamının bunu hiss etməyini istəyirik: Alahın onları nə qədər sevdiyini və onlara nə qədər kömək etmək istədiyini.. Elə bu zəmində də "On" mahnısını yazırıq…
Bəli, biz mələk deyilik, biz də səhvlər edirik, insan mükəmməl ola bilməz, lakin bu heyətlə belə mövzulu mahnılar ifa etdikcə, özümüz də dəyişməyə başlayırıq.. Biz özümüzün də həyatda qarşılaşdığı hadisələri musiqimizdə əks etdiririk, çox şükür ki, O bizə yardım edib və tək qoymayıb…"

### Qrup üzvləri:

---

* Vita – vokal
* Pj – solo gitara
* Anar – ritm gitara\* Yan – bass gitara
* Aleksandr – zərb
**Kantata** (it. cantata, *lat.* саntare — *mahnı* sözündən) — solistlər, xor və orkestr üçün vokal və instrumental əsər.

Tarixi
------

XVII əsrin birinci yarısında. bir səs üçün vokal əsəri (madriqal) sonata adlı instrumental əsərdən fərqli olaraq kantata adlanırdı. İtaliyada operanın inkişafı ilə bir solo vokal nömrəsini deyil, bir neçəsini daxil etməyə başlayan kantata forması da inkişaf etdi. Kantataya daxildir: xorlar, reçitativlər, ariyalar və daha sonra orkestr müşayiəti ilə duetlər.

Kantata onun yaradıcısı sayılan Karissimi sayəsində hazırlanıb. 17-ci əsrin əvvəllərindən 18-ci əsrin sonlarına qədər basso continuo (və ola bilsin ki, bir neçə solo alət) ilə müşayiət olunan bir və ya iki solo səs üçün kantata italyan vokal kamera musiqisinin əsas forması idi.

Kantata konsertlərdə və kilsələrdə ifa olunur. O, dünyəvi və mənəvi məzmunlu ola bilər. Kantata ilə oratoriya arasındakı fərq ondan ibarətdir ki, oratoriyada daha çox dram var və solo nömrələr oratoriya süjetində məşhur şəxsiyyətlərə aiddir, kantatada isə lirik element üstünlük təşkil edir və solo nömrələr daha abstrakt xarakter daşıyır. Ruhani kantata xüsusilə protestant kilsəsində inkişaf etmişdir. Kantata bəstələmək konservatoriyalarda aspirant-nəzəriyyəçilər üçün bir vəzifə kimi xidmət edir.

Kantata adətən bir neçə tam ədəddən ibarətdir. Kantata kifayət qədər həcmli poetik və ya nəsr ədəbi mətnlərinə, əvvəllər isə əsasən bibliya süjetlərinə əsaslanır. Buna uyğun olaraq kantatalar iki növə bölünürdü: mənəvi (dini süjetə malik) və dünyəvi.

Müxtəlif növ kantatalar var - təntənəli, lirik, qəmli, şən, povest, fəlsəfi.

Bu janra 200-dən çox kantatası gəlib çatan İohann Sebastyan Baxın böyük töhfəsi olmuşdur.

Ədəbiyyat
---------

* Кантата // Литературная энциклопедия терминов и понятий / Под ред. А. Н. Николюкина. — Институт научной информации по общественным наукам РАН: Интелвак, 2001. — Стб. 337 — 1596 с. — ISBN 5-93264-026-X.
* Кантата // Словарь литературоведческих терминов / Ред.-сост.: Л. И. Тимофеев и С. В. Тураев. — М.: «Просвещение», 1974. — С. 121. — 509 с. — 300 000 экз.
* Соловьёв Н. Ф. Кантата // Энциклопедический словарь Брокгауза и Ефрона : в 86 т. (82 т. и 4 доп.). — СПб. 1890—1907.
**Elnur Babayev**- azərbaycanlı rəssam

Həyatı
------

1962-ci il iyulun 5-də Bakıda anadan olmuşdur. 1981-ci ildə Əzim Əzimzadə adına Azərbaycan Dövlət Rəssamlıq Məktəbində təhsil almışdır. 1988-ci ildə Azərbaycan Rəssamlar İttifaqına üzv qəbul olunmuşdur.

Yaradıcılığı
------------

Əsərləri Avstriya, Fransa Mədəniyyət Nazirliyi, Rusiyada Müasir İncəsənət Qalereyasında, habelə ictimai və şəxsi kolleksiyalarda xüsusi yer tutur.
1995-ci ildə Beynəlxalq YUNİSEF Foto Müsabiqəsinin qalibi olmuşdur.1997, 2000, 2001-ci illərdə Ümumdünya Mətbuat Fotomüsabiqəsində mükafata layiq görülmüşdür.
Əsərləri Vaşinqtonda Alla Rocers Qalereyasında, Londonda Azərbaycan Mədəniyyət Mərkəzinin nəzdində "Humay" Qalereyasında nümayiş etdirilib.
E. Babayevin əsərləri həm də İndiana Universitetinin "Memorial Yunion" qalereyası, Nyu-Yorkda Türk Mədəniyyət Mərkəzi və Vaşinqtonda "L.I.P.A." qalereyasında nümayiş etdirilmişdir.
Hazırda Merilənddə yaşayır.

|  |  |
| --- | --- |
|  | ***Rəssam** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |
**Qrafik istifadəçi interfeysi** (*ing.* **g**raphical **u**ser **i**nterface; **GUI**) — istifadəçi interfeysinin bir növüdür. Bu interfeysdə istifadəçiyə displeyin ekranında təqdim olunan interfeys elementləri (menyu, düymələr, simgələr, siyahılar və s.) qrafik görüntülər şəklində olur. Komanda sətri interfeysindən (COMMAND-LINE INTERFACE) fərqli olaraq, GUI-də istifadəçi ekranda görünən bütün obyektlərə (interfeys elementlərinə) giriş qurğuları (klaviatura, siçan, coystik və s.) vasitəsilə ixtiyari qaydada erişə və onlarla birbaşa manipulyasiya edə bilir. Hazırda GUI mövcud əməliyyat sistemlərinin və tətbiqi proqramların əksəriyyətində tətbiq olunur. Məsələn, Mac OS, GEM, Atari TOS, Microsoft Windows, Solaris, GNU/Linux, NeXTSTEP, OS/2, BeOS, Android, iOS, Bada, MeeGo kimi sistemlər qrafik istifadəçi interfeysinə əsaslanır.

Tətbiqi proqram gəlişdiricilərinə GUI-interfeyslər elə mühit verir ki, kompüterlə qarşılıqlı əlaqəni həmin mühit öz üzərinə götürür. Bunun da sayəsində gəlişdirici ekrana çıxarmağın və klaviatura, yaxud siçanla daxil etməyin detallarına varmadan fikrini proqramın işlənib hazırlanmasına cəmləşdirə bilər. Bundan başqa, proqramçılar tez-tez rastlaşılan məsələləri (məsələn, verilənlər faylının saxlanması) həmişə eyni qaydada emal edən proqramlar yaratmaq imkanı əldə edirlər, çünki interfeys pəncərələr və dialoqlar şəklində olan standart nəzarət mexanizmlərini nəzərdə tutur. GUI-interfeysin başqa üstünlüyü ondan ibarətdir ki, onun üçün yazılmış tətbiqi proqramlar qurğulardan asılı olmur: interfeysə yeni giriş və çıxış qurğularının (məsələn, böyük ekranlı monitor və ya optik yaddasaxlama qurğusu) dəstəklənməsi əlavə edilirsə, tətbiqi proqram heç bir dəyişiklik olmadan bu qurğulardan istifadə edə bilər.

Nümunələr
---------

* Masa üstü mühitin qrafik nümunəsi
* KDE Plasma (KDE 4)KDE Plasma (*KDE 4*)
* UnityUnity
* XfceXfce
* EnlightenmentEnlightenment
* SugarSugar
* A twm X Window System environmentA twm X Window System environment
* Windows on a Wayland compositorWindows on a Wayland compositor
* The dwm tiling window managerThe dwm tiling window manager

Qİİ-li əməliyyat sistemləri
---------------------------

* FreeBSD
* MS Windows
* Mac OS
* Mac OS X
* Amiga OS
* Linux
* BeOS
* SkyOS
* RISC OS

Həmçinin bax
------------

* GNOME
* KDE

Ədəbiyyat
---------

* İsmayıl Calallı (Sadıqov), "İnformatika terminlərinin izahlı lüğəti", 2017, "Bakı" nəşriyyatı, 996 s.
**Remohon** (həmçinin **portoğallı remohon**, isp. *remojón* və ya isp. *remojón de naranja*) - ərəb mətbəxinə məxsus ispan yeməkdir. Əsasən Hranada, Korboda və Xaen əyalətlərində xüsusi ilə bişirilmişdir.

İnqedenyentlər
--------------

Əsas tərkibi portağal və zeytun yağıdır. Bəzən bu yeməyə portoğallı zeytun yağlı salat və ya portağal salatı da deyillər. 
Ən sadə növlü remohon isə içinə təmizlənmiş portağal, zeytun yağı, duz və ya qənd zövqə uyğun olaraq əlavə edilir. Şirin remohon daha çox desert kimi məşhurdur. 
Salat remohona isə qaynadılmış yumurta, soğan, istiot, kartof və tamatdır.

Xarici keçid
------------

* Remohon şəkilləri
* Resept

Həmçinin bax
------------

* Malaq salatı

İstinad
-------

1. ↑  "Ремохон де Дуркаль, Гранада  (исп.)". 2021-08-18 tarixində arxivləşdirilib. İstifadə tarixi: 2018-02-26.
2. ↑  Соломоник Т. Синельников С. Лазерсон И. Европейская шкатулка. Кулинарные шедевры мира. — СПб: Издательский Дом «Нева», 2006. — 368 с. илл Arxivləşdirilib 2016-03-26 at the Wayback Machine.
**Mark Libbi** (*ing.* Mark W. Libby; Yeni İngiltərə) — amerikalı diplomat, Amerika Birləşmiş Ştatlarının Azərbaycandakı səfiri (2024-cü ildən).

Erkən həyatı və təhsili
-----------------------

Əslən Yeni İngiltərədən olan Mark Libbi Tufts Universitetində bakalavr dərəcəsi almışdır. O, həmçinin Fransanın Paris şəhərindəki Institut des Etudes Politiques Sciences-Po-da təhsil alıb. Milli Hərbi Kolleci fərqlənmə diplomu ilə bitirərək magistr dərəcəsi qazanmışdır.

Karyerası
---------

Libbi nazir-müşavir rütbəsi ilə Ali Xarici İşlər Xidmətinin üzvüdür. O, hazırda Vaşinqtonda, Milli Hərbi Kollecdə ABŞ Dövlət Departamentinin fakültə müşaviri vəzifəsində çalışır. Əvvəllər o, ABŞ-ın Brüsseldəki missiyasında missiya rəhbərinin müavini və müvəqqəti işlər vəkili kimi fəaliyyət göstərib. Libbi Varşava, Nassau, Nikosiya və Bağdad da daxil olmaqla xaricdə bir neçə bölgədə xidmət etmişdir. Vaşinqtonda o, Dövlət Departamentinin Əməliyyat Mərkəzində nəzarətçi və daha sonra Böhranların İdarə Edilməsi üzrə direktor müavini vəzifəsində çalışıb. Dövlət Departamentində digər vəzifələrə Mərkəzi Avropa İşləri Ofisində direktor müavini, Cənubi Avropa İşləri Ofisinin Direktoru və Xarici Xidmət İnstitutunda Orientasiya Direktoru daxildir.

### Azərbaycanda səfir kimi fəaliyyəti

25 may 2022-ci ildə prezident Co Bayden Libbinin ABŞ-ın Azərbaycandakı səfiri vəzifəsinə namizədliyini irəli sürüb. Onun namizədliyi ilin sonunda başa çatdı və 3 yanvar 2023-cü ildə Baydenə qaytarıldı.

Prezident Bayden həmin gün Libbinin namizədliyini yenidən irəli sürdü. Onun namizədliyi ilə bağlı dinləmələr 13 iyun 2023-cü ildə Senatın Xarici Əlaqələr Komitəsində keçirildi. Komitə 13 iyul 2023-cü ildə onun namizədliyi barədə müsbət qərar verdi. Onun namizədliyi 8 noyabr 2023-cü ildə ABŞ Senatı tərəfindən səsvermə yolu ilə təsdiqləndi. 2024-cü il yanvarın 18-də Mark Libbi etimadnaməsini Azərbaycan Prezidenti İlham Əliyevə təqdim etdi.

Şəxsi həyatı
------------

Libbi polyak və fransız dillərini bilir.

İstinadlar
----------

1. 1 2 3  "President Biden Announces Key Nominees". The White House. 25 May 2022. 27 May 2022 tarixində arxivləşdirilib. İstifadə tarixi: 28 May 2022.
2. ↑  "PN2204 — Mark W. Libby — Department of State 117th Congress (2021-2022)". US Congress. 26 May 2022. 28 May 2022 tarixində arxivləşdirilib. İstifadə tarixi: 28 May 2022.
3. ↑  "PN28 — Mark W. Libby — Department of State 118th Congress (2023-2024)". US Congress. 6 October 2023 tarixində arxivləşdirilib. İstifadə tarixi: 8 November 2023.

Xarici keçidlər
---------------

* Səfir Mark Libbi

| ⛭**Amerika Birləşmiş Ştatlarının Azərbaycandakı səfirlərinin siyahısı** |
| --- |
| Riçard Mayls (1992–1993) • Riçard Kozlariç (1994–1997) • Stenli Eskudero (1997-2000) • Ross Vilson (2000-2003) • Rino Harniş (2003-2006) • Enn Dörsi (2006-2009) • Metyu Brayza (2010–2012)  • Riçard Morninqstar (2012–2014)  • Robert Sekuta (2015–2018)  • Örl Litzenberger (2019–2022)  • Mark Libbi (2024–h.h.) |  |
**Alazan- Əyriçay fiziki- coğrafi rayonu -** rayon eyniadlı çökəkliyi əhatə edib, Baş Qafqaz silsiləsinin cənub ətəkləri ilə Acınohur öndağlığı arasıda yerləşir. Alazan – Əyriçay çökəkliyi cənub yamac çaylarının yerli eroziya bazisi olduğundan burada çaydaşı və qumlardan ibarət allüvial çöküntülər qalın örtük yaratmışdır. Fiziki — coğrafi rayonun şimal hissəsi selli çayların gətirmə konuslarından təşkil olunub qabarıq səthə malikdir. Gətirmə konusları yuxarı hissəsədən konuslararası çökəkliklərlə ayrılır. Burada toplanan çay çöküntüləri iri həcmli olması ilə seçilir. Rayonun ərazisi düzənliyin meşə və meşə- çəmən landşaftı ilə örtülmüşdür. Bu landşaftlar ərazinin əlverişli tektonik və litoloji şəraitə malik olması sayəsində, qrunt sularının səthə yaxın yerləşməsi ilə əlaqədar olaraq formalaşmışdır.

Rayonun Topçu kəndi yaxınlığında və başqa sahələrinə düzənlik meşələri ilə alçaq dağ meşələri bir- biri ilə birləşərək meşə örtüyü yaradır. Lakin insanların çoxəsrlik təsərrüfat fəaliyyətilə əlaqədar düzənlik meşələri əsaslı şəkildə qırılıb məhv edilmış, onun yerində bağ və əkin sahələri yaradılmış və yaxud da kollu, seyrək meşəli çəmənlik əmələ gəlmişdir.

Alazan — Əyriçay rayonu Azərbaycanda kənd təsərrüfatının inkişafında, xüsusilə fındıq, qoz, şabalıd, barama qızılgül istehsalında mühüm rol oynayır. Çay plantasiyalarını genişləndirmək imkanı da vardır.

Həmçinin bax
------------

* Baş Qafqaz silsiləsi

İstinadlar
----------

1. ↑  Azərbaycan Respublikası Konstruktiv Coğrafiyası. Bakı-Elm — 1996, I cild

| ⛭Azərbaycan ərazisinin fiziki-coğrafi rayonlaşdırılması |
| --- |
| Böyük Qafqaz fiziki-coğrafi vilayəti | Samur-Şabran fiziki-coğrafi rayonu  • Qonaqkənd fiziki-coğrafi rayonu  • Zaqatala-Lahıc fiziki-coğrafi rayonu  • Dağlıq Şirvan (Şamaxı) rayonu  • Qobustan-Abşeron fiziki-coğrafi rayonu |
| Kür çökəkliyi fiziki-coğrafi vilayəti | Acınohur-Ceyrançöl öndağlığı fiziki-coğrafi rayonu  • Alazan-Əyriçay fiziki-coğrafi rayonu  • Qazax-Qarabağ fiziki-coğrafi rayonu  • Küdrü-Şirvan fiziki-coğrafi rayonu  • Arazboyu maili düzənlik fiziki-coğrafi rayonu  • Mərkəzi Aran fiziki-coğrafi rayonu |
| Kiçik Qafqaz fiziki-coğrafi vilayəti | Gəncə fiziki-coğrafi rayonu  • Qarabağ fiziki-coğrafi rayonu  • Qarabağ vulkanik yaylası fiziki-coğrafi rayonu  • Həkərə fiziki-coğrafi rayonu |
| Lənkəran fiziki-coğrafi vilayəti | Lənkəran fiziki-coğrafi rayonu  • Talış fiziki-coğrafi rayonu |
| Orta Araz fiziki-coğrafı vilayəti | Şərur-Ordubad rayonu  • Naxçıvan fiziki-coğrafi rayonu |
| 
* Kateqoriya:Azərbaycanın fiziki-coğrafi rayonları

 |
**Tənha adam** (*türk.* Issız Adam) — rejissoru Çağan İrmak olan, 2008-ci il istehsalı türk melodram filmi. Baş rollarda Melis Birkan və Camal Hünalın çəkildiyi film, Alpər adlı aşpazla, uşaq geyimlərinin dizaynı və tikilməsi ilə məşğul olan Ada adlı gənc qızın sevgisindən və xüsusilə müasir həyatın insanları necə təcrid etdiyini izah edir. Çəkilişləri beş həftə çəkən film 2008-ci il noyabrın 7-də Türkiyədə kinoteatrlarda nümayiş etdirilib. Türkiyəli tamaşaçıların böyük marağına səbəb olmuş film, 15-ci həftəsində 2 milyon 765 min izləyiciyə çatmışdır.

Film 2009-cu ildə Rhode İsland film festivalında (ABŞ) "Ən Yaxşı Film Mükafatı"na layiq görülüb.

Mövzu
-----

Alpər öz restoranında aşpazdır. Dəbdəbəli yaşamağı, işində uğur qazanmağı sevən lakin günlərini hər gün fərqli qadınlarla keçirərək şəxsi həyatını nizamlaya bilmirdi.

Ada, Alpərin müasir həyatından fərqli olaraq, çox təvazökar, həyatda eniş-yoxuşları çox olmayan, Taksimdə uşaq geyimləri dizaynı və tikişi ilə məşğul olan gənc qızdır. Bir gün köhnə bir kitab tapmaq üçün Bəyoğlu ətrafında gəzərkən Alpər və Ada eyni kitab evinə girirlər və onlar üçün sevgi ilə ziddiyyətli bir həyat başlayır.

Filmin heyəti
-------------

* Camal Hünal — Alpər
* Melis Birkan — Ada
* Ulduz Kültür — Müzəyyən
* Şərif Bozkurt — Şənol
* Gözdə Kansu — Sinem
* Aslı Aybars — Yasəmin
* Qönçəgül Sunar — müştəri qadın
* Vəda Yurdsevər — Alpərin dostu

İstinadlar
----------

1. ↑  "Hepimizin Issız Adam'daki gibi bir hikâyesi var". 2008-11-10 tarixində arxivləşdirilib. İstifadə tarixi: 2022-03-08.
2. ↑  "Issız Adam Avrupa'ya Açılıyor". 2009-05-12 tarixində arxivləşdirilib. İstifadə tarixi: 2022-03-08.
3. ↑  Issız Adama Amerika'dan Ödül Geldi [*ölü keçid*]